A 2016-os Európa-bajnokság selejtezőinek C csoportjában Fehéroroszország, Luxemburg, Macedónia, Spanyolország és Szlovákia mellé kapott besorolást. Végül a csoport harmadik helyét szerezték meg, ami pótselejtezőt ért, melyen Szlovénia ellen kellett megmérkőzniük. Az első találkozót 2–0 arányban megnyerték, a visszavágó 1–1-es döntetlennel zárult, ami azt jelentette, hogy történetük első pótselejtező párharcát nyerték meg. Korábban öt alkalommal is vesztesen hagyták el a pályát.